alexandrainst/scandi-wiki huggingface dataset:
Seven Doors Hotel

Seven Doors Hotel er et countryrock-, americana- og alternativ country-band fra Oslo. Bandet startet i 2003 og ga ut debutplaten Seven Doors Hotel i 2006. To år senere kom plata The Great Northern hvor bandet samarbeidet med størrelser som Mark Olson fra The Jayhawks og Lars Håvard Haugen fra Hellbillies. Bandets tredje plate, The Overlook, ble gitt ut i 2011 og november 2014 kom albumet The Arcade.

Medlemmer 
 Alexander Lindbäck: vokalist, gitarist, komponist og tekstforfatter (2003–)
 Kenneth Bjørdal: organist, pianist (2003–)
 Bjørn Harald Tveråli Winge: gitarist (2003–)
 Tor Ånon Kleivane: bassist (2010–)
 Finn Håkon Borgi: trommeslager (2010–)

Tidligere medlemmer
 Robert Hörnfeldt: bassist (2003–2010)
 Lasse Baklien: trommeslager (2003–2009)

Diskografi

Album 
 Seven Doors Hotel (2006)
 The Great Northern (2008)
 The Overlook (2011)
 The Arcade (2013)

Eksterne lenker 
 
 Offisiell Facebook-side
 Intervju fra dittOslo
 Seven Doors Hotel fra Firdaposten

Band etablert i 2003
Long Bien-broen

Long Bien Bridge (vietnamesisk: Cầu Long Biên) er en historisk fritt frambygg-bro over Den røde elv og som binder sammen byen Hanoi i Vietnam. Broen ble opprinnelig kalt Paul Doumer-broen.

Historie 
Broen ble bygget i 1903 av arkitektene Daydé & Pille, et fransk selskap. Før Nord-Vietnams selvstendighet i 1954, ble broen kalt Doumer-broen, oppkalt etter Paul Doumer - generalguvernøren av fransk Indokina og senere fransk president. Det var på den tiden en av de lengste broene i Asia, med en lengde på 2500 meter. For det franske kolonistyret var bygging av strategisk betydning for å sikre kontroll over Nord-Vietnam. Fra 1899 til 1902 jobbet mer enn 3000 vietnamesere med byggingen.

Broen ble tungt bombardert under Vietnamkrigen på grunn av den strategiske posisjonen (det var da den eneste broen over den røde elv og som koblet Hanoi til den viktige havnen Haiphong). Det første angrepet fant sted i 1967 og midt-spennet av broen sviktet etter et angrep fra 20 amerikanske F-105 jagerfly. Forsvaret av Long Bien fortsatte å spille en stor rolle for Hanoi og er ofte nevnt i dikt og sanger. Broen ble gjort ubrukelige i et år da, det i mai 1972, ble gjennomført en av de første koordinerte angrepene ved hjelp av laser-styrte "smarte bomber".

Noen deler av den opprinnelige broen er framdeles intakt mens store deler er bygget senere for å reparere skadene. Bare halvparten av broen har sin opprinnelige form. Et prosjekt med støtte og lån fra den franske regjeringen er i gang for å gjenopprette broen til sitt opprinnelige utseende.

I dag bruker enkelte tog, mopeder, sykler og fotgjengere den falleferdige broen, mens all annen trafikk bruker den nærliggende Chuong Duong-broen og noen nybygde broer som: Thanh Tri-broen, Thang Long-broen, Vinh Tuy-broen og Nhat Tan-broen.

Bilder

Referanser

Eksterne lenker 
 
 CIA report describing the bombing of the bridge in 1967

Broer i Vietnam
Hanoi
Byggverk fullført i 1903
Zara Levina

Zara Aleksandrovna Levina (1906–1976) var en sovjetisk komponist, pianist og forfatter av jødisk opphav.

Liv og virke 
Levinas foreldre drev en liten butikk; faren var amatørfiolinist og underviste i russisk. Hun studerte klaver i Odesa og ble uteksaminert med gullmedalje. Ved konservatoriet i Moskva studerte hun klaver hos F. Blumenfeld og komposisjon hos Nikolaj Mjaskovskij og Reinhold Glière. Hun ble uteksaminert i 1932.

I sine unge år var Zara Levina sterkt påvirket av komponistene Rakhmaninov, Skrjabin, Prokofjev, Beethoven og Schumann, og inspirasjonen av disse fem kan spores i verkene hennes. Hun skrev enkle melodier i en melodisk, lyrisk og likevel personlig stil som hun oppnådde takket være fin oppmerksomhet om detaljene, en delikat harmonikk og variert tekstur.

Verklisten hennes består hovedsakelig av vokalverk:  romanser og barnesanger. Dessuten skrev hun to pianokonserter, to fiolinsonater og verk for piano solo. Pianokonsert nr 2 er spilt inn av Moskva Symfoniorkester under ledelse av Veronika Dudarova og fiolinsonate nr 1 med David Ojstrakh på fiolin.

Hun var gift med komponisten Nikolai Tsjemberdsjij (1903–1948).

Referanser

Eksterne lenker 
 Zara Levina på Onno van Rijens webside om sovjetkomponister
 Zara Levina på mugi.hfmt-hamburg.de (Hochschule für Musik und Theater Hamburg)
 
 Dmitrij Trunov synger Levinas romanse «Vakre øyne», youtube.com

Russiske komponister
Kvinnelige komponister
Personer fra Simferopol
Kongsvoll fjellhage

Kongsvoll fjellhage er en åtte dekar stor fjellhage som ligger 890 moh., ved Kongsvold Fjeldstue på Dovre. Det er en naturhage med lokal flora og vegetasjon. Fjellhagen hørte organisatorisk inn under NTNU Vitenskapsmuseet til 2020.

Fjellhagen er den eneste botaniske fjellhagen i Skandinavia. I hagen finnes de fleste vanlige karplantene fra fjellet i Sør-Norge. I tillegg er det en del mindre vanlige planter og noen som særlig kjennetegner den rike floraen på Dovrefjell.

I alt er det ca. 300 arter av karplanter i hagen, i tillegg til mange moser og lavarter. De aller fleste plantene er kommet til naturlig, og informasjonsskilt settes opp der plantene vokser, også soppartene får skilt. Noen planter er også nyetablert i området. Bestyrer Prestø merker enkelte arter med rød kant på skiltene. Det gjelder planter som står på Norsk rødliste for arter over arter som er sårbare i norsk natur, for eksempel mogop og malurt.

Hagen viser planter som vokser i skyggefulle berg, fuktige søkk, på tørre rabber og knauser og ved bekker, og det er et nettverk av stier i området.

Fjellhagen ble opprettet i 1992 av Simen Bretten, som var styrer på Kongsvoll biologiske stasjon. Dette nyanlegget erstattet en tidligere fjellhage som ble opprettet i 1924 av botanikeren Thekla Resvoll. Denne fjellhagen lå ved Kongsvoll stasjon. Resvoll var en av de første norske kvinner i akademia, og i 1953 ble det reist et minnesmerke over henne ved jernbanestasjonen. Minnesmerket ble senere flyttet til den nyanlagte hagen.

Den tidligere fjellhagen ble drevet av Universitetet i Oslo fram til 1975, deretter av Universitetet i Trondheim, fra 1996 integrert i Norges teknisk-naturvitenskapelige universitet (NTNU). NTNU sluttet i drifte både fjellhagen og Kongsvoll biologiske stasjon våren 2020.

Referanser

Litteratur

Eksterne lenker 
Botaniske verdier i Dovrefjell-området .
Kulturlandskapet på Kongsvoll.
Artsliste for Kongsvoll fjellhage 2005-2011.

Kongsvoll fjellhage
NTNU Vitenskapsmuseet
Kultur i Oppdal
Norges flora
Kristin Fridtun

Kristin Fridtun (født 9. november 1987) fra Elverum er en norsk skribent, forfatter og tidligere skihopper som representerte Elverum Hopp.

Hen har to bronsemedaljer fra NM, på snø og plast (uoffisielt) i 2003. I den uoffisielle kvinneklassen i junior-VM på Stryn i 2004 var hen på det norske laget som vant lagkonkurransen, og hen ble nummer 11 i det individuelle rennet. I kvinnenes hoppuke i 2004 ble hen nummer 17. sammenlagt. I mars 2006 deltok hen i to renn i kontinentalcupen i normalbakken i Vikersund og Våler i Hedmark, der 24.- og 23.-plass ga hen 49.-plass sammenlagt sesongen 2005/06.

Fridtun har mastergrad i norrøn filologi fra NTNU, og er fast spaltist i den nynorske ukeavisen Dag og Tid. Hen har stått fram som homofil og transperson.

Fridtun bruker både pronomenene hen og hun.

Hun ble tildelt Språkprisen 2019.

Bibliografi 
 Norsk etymologisk oppkok - Du veit ikkje kva du snakkar om. Samlaget 2012
 Nynorsk for dumskallar. Samlaget 2013
 Kjønn og ukjønn, sakprosa, Samlaget 2015

Referanser

Kilder 
 Ladies-Skijumping.com: Kristin Fridtun (besøkt 28. august 2012)
 NM 2003 - Resultater normalbakke (besøkt 28. august 2012)
 NM plast 2003 - Resultater normalbakke (besøkt 28. august 2012)
 Under Dusken: Kjønnsrollespill (21. mars 2012, besøkt 28. august 2012)
 Aftenposten: Ordene du ikke visste at du lurte på (28. august 2012, besøkt samme dag)
 Presentasjon av Kristin Fridtun i Forfatterkatalogen på Forfattersentrums nettsider

Eksterne lenker 
 
 

Norske forfattere
Norske skihoppere
Personer fra Elverum kommune
Elverum Idrettslag
Viewpoint Snøhetta

Viewpoint Snøhetta er en utsiktspaviljong på Tverrfjellet i Dovre kommune i Innlandet. Bygget er tegnet av arkitektkontoret Snøhetta, og ble åpnet i 2011. Utsiktsbygget er oppført på oppdrag fra Norsk Villreinsenter Nord. Bygningen er oppført som en boks av stål, med en stor glassflate mot Snøhettamassivet i nord, og en organisk og bølgende form av massivt tre mot sør. Bygget er åpent og tilgjengelig i sommerhalvåret, og nås etter 20 minutters gange fra parkeringsplassen ved Tverrfjellet.

Parkeringsplassen er avgrenset av stolperekker, inspirert av de gamle ledegjerdene som ble brukt for å fange villrein i høyfjellet for mer enn 800 år siden. Følg grusstien, som også er tilgjengelig for rullestolbrukere, 1 500 meter opp til utsiktspunktet. På veien dit forteller en rekke med steinheller deg Dovrefjells historie gjennom de siste 10 000 år. Ved toppen kommer du til Viewpoint Snøhetta. Her er det utsikt til Dovrefjell-Sunndalsfjella nasjonalpark og det nedlagte Hjerkinn skytefelt.

Bygget har vunnet flere internasjonale priser siden det ble oppført og ble kåret til «Årets bygning i verden» i 2011.

I løpet av 2012 besøkte 15 000 personer Viewpoint Snøhetta.

Referanser 

Byggverk i Dovre
Byggverk fullført i 2011
Snøhetta (arkitektfirma)
Kultur i Dovre
Chiamaka Okparaebo

Chiamaka Okparaebo (født 26. februar 1992) er en norsk friidrettsutøver som spesialiserer seg på tresteg. Hun er yngre søster av Ezinne Okparaebo, som er norsk rekordholder på 100 meter.

Hun startet med basketball da hun var tolv år gammel og begynte i tillegg med friidrett da hun var 14 år gammel. Fra hun var 16 år gammel har hun kun drevet med friidrett. I sitt første ungdoms-NM, i 2007, fikk hun bronse på 60 meter med tiden 8,14 sekunder.

Hun ble norgesmester som senior for første gang i NM i friidrett 2015 i Haugesund, der hun vant trestegkonkurransen med 13,02 meter.

NM-medaljer

Senior

Junior

Referanser

Eksterne lenker 
 
 IL i BUL om Chiamaka Okparaebo
  Profil på All-Athletics 

Norske lengdehoppere
Norske tresteghoppere
Norske sprintere
Norgesmestere i friidrett
Fødsler i 1992
Nordmenn av nigeriansk opphav
Personer fra Oslo
Friidrettsutøvere for IL i BUL
Kristof Vandewalle

Kristof Vandewalle (født 5. april 1985 i Kortrijk) er en belgisk, tidligere profesjonell landeveissyklist. Han var profesjonell fra 2008 til 2015.

Meritter 

2003
Sammenlagt Route de l'Avenir
2. og 3. etappe
2007
3. etappe, Tour de l'Avenir
2010
GP des Kantons Aargau
4.-plass, Tre Valli Varesine
2012
 Belgisk mester på tempo
Etappe 2b (TTT), Tour de l'Ain
2013
Etappeseier og sammenlagt Driedaagse van West-Vlaanderen
 Belgisk mester på tempo
2014
 Belgisk mester på tempo
7. etappe (ITT), Østerrike rundt
7. etappe (ITT), Polen rundt

Referanser

Eksterne lenker 
 
 

Belgiske syklister
Personer fra Vest-Flandern
Fødsler i 1985
Ristet brød

Ristet brød er brødskiver som er brunet gjennom eksponering fra strålevarme. Bruningen er et resultat av maillardreaksjonen. Risting gjør brødet varmt og hardere, slik at det holder pålegg på en bedre måte. Ristet brød gir en knasende lyd når man tygger.

Den vanligste metoden for å riste brød er ved å anvende en brødrister. Det er imidlertid også mulig å riste brød på en grill (grilling) eller i en åpen ovn.

Man kan også riste et brød i toastjern, på stekepanne og lignende.

Se også
 Croque monsieur

Brødmat
Aaron Brown

Aaron Brown (født 27. mai 1992) er en canadisk friidrettsutøver, som konkurrerer i sprintløp. Han representerte Canada under Sommer-OL 2012, der han ble utslått i semifinalen på 200 meter.

I 2019 deltok han på 100 meter under VM i friidrett 2019 der han kom på 8. plass i finalen.

I 2021 tok han 6. plass på 200 meter da han representerte han landet sitt under Sommer-OL 2020 i Tokyo.

Referanser

Eksterne lenker 
 

Canadiske mestere i friidrett
Canadiske sprintere
Verdensmestere i friidrett for Canada
Deltakere for Canada under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2016
Deltakere for Canada under Sommer-OL 2016
Friidrettsutøvere under Sommer-OL 2016
Deltakere for Canada under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Canada under VM i friidrett 2015
Deltakere for Canada under VM i friidrett 2017
Deltakere for Canada under VM i friidrett 2019
Deltakere for Canada under VM i friidrett 2022
Olympiske sølvmedaljevinnere for Canada
Olympiske sølvmedaljevinnere i friidrett
Kamil Krynski

Kamil Krynski (født 12. mai 1987) er en polsk friidrettsutøver, som konkurrerer i sprintløp. Han representerte Polen under Sommer-OL 2012, der han ble utslått i semifinalen på 200 meter.

Eksterne lenker 
 

Polske sprintere
Deltakere for Polen under Sommer-OL 2012
Friidrettsutøvere under Sommer-OL 2012
Fødsler i 1987
Kei Takase

Kei Takase (født 25. november 1988) er en japansk friidrettsutøver, som konkurrerer i sprintløp. Han representerte Japan under Sommer-OL 2012, der han ble utslått i semifinalen på 200 meter.

Eksterne lenker 
 

Japanske sprintere
Deltakere for Japan under Sommer-OL 2012
Friidrettsutøvere under Sommer-OL 2012
Deltakere for Japan under Sommer-OL 2016
Friidrettsutøvere under Sommer-OL 2016
Deltakere under VM i friidrett 2015
Fødsler i 1988
Isiah Young

Isiah Young (født 5. januar 1990 Manhattan, Kansas, USA) er en amerikansk friidrettsutøver, som konkurrerer i sprintløp. Han representerte USA under Sommer-OL 2012, der han ble utslått i semifinalen på 200 meter.

Referanser

Eksterne lenker 
 

Sprintere fra USA
Deltakere for USA under Sommer-OL 2012
Friidrettsutøvere under Sommer-OL 2012
Deltakere for USA under VM i friidrett 2013
Deltakere for USA under VM i friidrett 2015
Deltakere for USA under VM i friidrett 2017
Personer fra Manhattan i Kansas
Anaso Jobodwana

Anaso Jobodwana (født 30. juli 1992) er en sørafrikansk friidrettsutøver, som konkurrerer i sprintløp. Han representerte Sør-Afrika i Sommer-OL 2012, der han kom sist i finalen på 200 meter. Han representerte igjen landet sitt i VM i friidrett 2015 i Beijing, der han ble diskvalifsert på grunn av tyvstart i kvartfinalene på 100 meter. På 200 meter kvalifiserte han seg derimot til finalen, hvor han vant bronsemedalje med tiden 19.87, hvilket var nasjonal rekord.

I 2021 representerte han Sør-Afrika under Sommer-OL 2020 i Tokyo på 200 meter der han ble utslått i semifinalen.

Referanser

Eksterne lenker 
 

Fødsler i 1992
Sørafrikanske sprintere
Deltakere for Sør-Afrika under Sommer-OL 2012
Friidrettsutøvere under Sommer-OL 2012
Deltakere for Sør-Afrika under Sommer-OL 2016
Friidrettsutøvere under Sommer-OL 2016
Deltakere for Sør-Afrika under Sommer-OL 2020
Friidrettsutøvere under Sommer-OL 2020
Deltakere for Sør-Afrika under VM i friidrett 2015
Deltakere for Sør-Afrika under VM i friidrett 2019
Kristijan Efremov

Kristijan Efremov (født 31. august 1990) er en nord-makedonsk friidrettsutøver, som konkurrerer i sprintløp. Han representerte FYR Makedonia under Sommer-OL 2012, der han ble utslått i de innledende rundene på 400 meter.

Eksterne lenker 
 

Makedonske sprintere
Deltakere for Nord-Makedonia under Sommer-OL 2012
Friidrettsutøvere under Sommer-OL 2012
Fødsler i 1990
Personer fra Veles
Bahaa Al Farra

Bahaa Al Farra (født 10. mars 1991) er en palestinsk friidrettsutøver, som konkurrerer i sprintløp. Han representerte Palestina under Sommer-OL 2012, der han ble utslått i de innledende rundene på 400 meter.

Eksterne lenker 
 

Palestinske sprintere
Deltakere for Palestina under Sommer-OL 2012
Friidrettsutøvere under Sommer-OL 2012
Fødsler i 1991
Vitalij Butrym

Vitalij Butrym (født 10. januar 1991) er en ukrainsk friidrettsutøver, som konkurrerer i sprintløp. Han representerte Ukraina under Sommer-OL 2012, der han ble utslått i de innledende rundene på 400 meter.

Eksterne lenker 
 

Ukrainske sprintere
Deltakere for Ukraina under Sommer-OL 2016
Friidrettsutøvere under Sommer-OL 2016
Deltakere for Ukraina under Sommer-OL 2012
Friidrettsutøvere under Sommer-OL 2012
Deltakere under VM i friidrett 2015
Fødsler i 1991
Rusheen McDonald

Rusheen McDonald (født 17. august 1992) er en jamaicansk friidrettsutøver som konkurrerer i sprintløp. Han representerte Jamaica under Sommer-OL 2012, der han ble utslått i de innledende rundene på 400 meter.

Han tok sølv under Sommer-OL 2016.

Referanser

Eksterne lenker 
 

Jamaicanske sprintere
Deltakere for Jamaica under Sommer-OL 2012
Friidrettsutøvere under Sommer-OL 2012
Deltakere for Jamaica under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2016
Deltakere for Jamaica under VM i friidrett 2015
Deltakere for Jamaica under VM i friidrett 2019
personer fra Mandeville
Donald Sanford

Donald Sanford (født 2. februar 1987) er en USA-født israelsk friidrettsutøver, som konkurrerer i sprintløp. Han representerte Israel under Sommer-OL 2012, der han ble utslått i de innledende rundene på 400 meter.

Eksterne lenker 
 
  Profil hos AllAthletics.com 

Israelske sprintere
Deltakere for Israel under Sommer-OL 2016
Friidrettsutøvere under Sommer-OL 2016
Deltakere for Israel under Sommer-OL 2012
Friidrettsutøvere under Sommer-OL 2012
Deltakere under VM i friidrett 2015
Fødsler i 1987
Bereket Desta

Bereket Desta Gebretsadik (født 23. mai 1990) er en etiopisk friidrettsutøver, som konkurrerer i sprintløp. Han representerte Etiopia under Sommer-OL 2012, der han ble utslått i de innledende rundene på 400 meter.

Eksterne lenker 
 

Etiopiske sprintere
Deltakere for Etiopia under Sommer-OL 2012
Friidrettsutøvere under Sommer-OL 2012
Fødsler i 1990
Personer etter føde- eller oppvekststed i Etiopia
Harstad Travpark

Harstad Travpark er en travbane (totalisatorbane) som ligger i Harstad i Troms. Travbanen ligger på Langmoan ved Åsegarden, ca. 5 kilometer fra Harstad sentrum. Den ble bygd i 1995 og er 970 meter lang. Banen er eid av Nord-Norge Travforbund, og driftes av Totonor. Ifølge travparkens nettside er Harstad Travpark verdens nordligste helårs totalisatorbane.

Harstad og Oppland Travlag ble stiftet 1. januar 1917, og holdt mange travløp på is de neste årene, før aktiviteten gikk i stå. Harstads første travbane lå på Oldersletta, og var i bruk fram til 1968. I 1979 ble travlaget startet på nytt. Kvæfjordeidet travbane, like over grensa til Kvæfjord kommune, ble åpnet 24. juni 1982. Travaktiviteten ble flyttet til Harstad Travpark da den ble åpnet i 1995.

Kilder
Harstad Travpark
Harstad Travpark: Om Harstad Travpark (besøkt 29. august 2012)
Harstad Travpark: Banedata (26. november 2008, besøkt 29. august 2012)
Heidi Raaen: Trav fakta (sic) (besøkt 29. august 2012)
Harstad og Oppland Travlag: Presentasjon uke 16 (17. april 2011, besøkt 29. august 2012)

Travbaner i Norge
Idrettsanlegg i Troms og Finnmark‎
Sport i Harstad
Etableringer i 1995
Byggverk i Harstad
Silje Nordnes

Silje Therese Reiten Nordnes (født 28. november 1984 i Trondheim, oppvokst på Hamarøy) er en norsk programleder i radio og tv. Fra 2012 til 2019 var hun programleder for radioprogrammet P3morgen på NRK P3 sammen med Ronny Brede Aase og Markus Neby. Siden høsten 2020 har hun vært programleder for NRK1s lørdagsunderholdningsprogram Maskorama.

Bakgrunn 
Nordnes ble født i Trondheim og er oppvokst på Hamarøy i Nordland. Hun har jobbet som guide ved Knut Hamsun's barndomshjem og på Spar Hamarøy. Nordnes var programleder for fiskerealityprogrammet Skårungen, som ble sendt våren 2017 på NRK1.

Karriere

Utdannelse
Nordnes har en bachelorgrad i latinamerikanske studier fra UiO og har studert journalistikk på høgskulen i Volda. Før hun startet i NRK P3 jobbet hun i Radio Nova og NRK Nordland.

Programleder for radioprogrammer 
Fra 2012 til 2019 var hun programleder for radioprogrammet P3morgen på NRK P3 sammen med Ronny Brede Aase og Markus Neby. For dette har hun P3morgen vunnet flere priser på Prix Radio, blant annet «Årets programleder/programlederteam» i 2014 og 2015.

I 2014 var Silje Nordnes, sammen med kollega Ronny Brede Aase, programleder for VG-lista topp 20 på Rådhusplassen i Oslo. I 2015 og 2016 var de sidekick-programledere i pausene.

Nordnes har også vært programleder for P3aksjonen på NRK P3 i 2012–2017 sammen med henholdsvis Ronny Brede Aase, Live Nelvik, Mathias Nylenna, Niklas Baarli og Tuva Fellman. 9. juni 2016 syklet hun Nordsjørittet sammen med P3-kollega Tuva Fellman for å støtte TV-aksjonen 2015, som gikk til Regnskogsfondet.

Etter terrorangrepet i Orlando 12. juni 2016 delte hun sine følelser rundt hendelsen under sending og tok til tårene på direktesendt radio. Innslaget ble filmet og delt på P3morgens Facebook-side. Klippet fikk massiv oppmerksomhet og ble delt over  ganger på én time. Flere riksdekkende aviser og nettaviser skrev om hendelsen, blant annet VG og Dagsavisen. Dette ble kåret til årets radioøyeblikk 15. september 2017.

Programleder på TV 
Nordnes var programleder for Skårungen som gikk på NRK mars og april 2017.

Nordnes har vært programleder for Maskorama, den norske versjonen av det internasjonale konseptet , i tre sesonger. Den første sesongen ble sendt høsten 2020. For andre sesong av Maskorama ble hun nominert til Gullruten 2022 i klassene beste programleder – underholdning og publikumsprisen.

Hun har flere ganger vært en av programlederne for NRK1s sommerprogram Sommeråpent. Hun var også en av programlederne under Melodi Grand Prix 2021.

Som deltaker 
I 2013 var Nordnes med i sesong 2 av Masterchef Norge på TV3. I 2017 var hun med i 4-stjerners middag på TVNorge sammen med Vibeke Klemetsen, Jan Thomas og Markus Bailey.

Podcaster 
I 2022 ledet Nordnes podcasten Kjærlighetssorg for NRK.

Referanser

Eksterne lenker 
 
 
 

Programledere for NRK
Norske journalister
Programledere for Melodi Grand Prix
Personer fra Hamarøy kommune
VM i skiskyting 2013

VM i skiskyting 2013 ble arrangert i Nové Město i Tsjekkia. Mesterskapet pågikk fra og med 7. februar til og med 17. februar.

Norge ble beste nasjon med åtte av elleve gull.

Program

Norske utøvere

Resultater

Mix-stafett

Sprint

Jaktstart

Normaldistanse

Stafett

Fellesstart

Medaljeoversikt

Referanser

Eksterne lenker 
 

 
Skiskyting i 2013
Skiskyting i Tsjekkia
Internasjonale mesterskap i Tsjekkia
Internasjonale mesterskap i 2013
Sport i Tsjekkia i 2013
Mähren
Risør ungdomsskole

Risør ungdomsskole ligger på Randvik i gamle Søndeled kommune (nå Risør kommune). Ungdomsskolen ligger ved siden av Risør barneskole på Kjempesteinsmyra. Skolen ble bygd i 1971, og hadde per 2012, 268 elever fra Risør barneskole, Søndeled skole og Hope skole.

Rektor ved skolen er Anne Synnøve Drage (per 2012).

Referanser 

Søndeled
Skoler i Risør
Ungdomsskoler i Agder
Abel ungdomsskole

Abel ungdomsskole (tidligere Sunde skole) er en tidligere ungdomsskole på Sunde i Gjerstad kommune i Agder fylke. I 2012 gikk det 112 elever fra 8-10 klasse fordelt på 6 klasser (to klasser på hvert trinn) på skolen.

Abel ungdomsskole ble slått sammen med barneskolene Gjerstsad skole og Fiane skole i 2019 til Abel skole, lokalisert på samme sted som den tidligere ungdomsskolen.

Kilder
 Abel ungdomsskoles nettsider.

Gjerstads historie
Ungdomsskoler i Agder
Tidligere utdanningsinstitusjoner i Agder
Utdanningsinstitusjoner nedlagt i 2019
Cheng Ji

Ji Cheng (kinesisk:  計成 / 计成, pinyin: Jì Chéng; født 15. juli 1987) er en kinesisk, tidligere profesjonell, landeveissyklist. Han har vært profesjonell for Skil-Shimano i 2007, og syklet hele karrieren for samme lag.

Meritter 

2008
1. etappe, Tour of South China Sea
5.-plass, Appelscha

Referanser

Eksterne lenker 
 

Kinesiske syklister
Fødsler i 1987
Dobbelt flertall

Dobbelt flertall er en beslutningsmekanisme som benyttes i enkelte jurisdiksjoner for å bekrefte et flertall etter to ulike standarder, ofte simpelt eller kvalifisert flertall kombinert med krav om valgdeltakelse eller oppslutning i ulike grupper eller geografiske områder.

Under Lisboa-traktaten kreves det for eksempel at 55 % av landene, som representerer 65 % av innbyggerne, må til for at et vedtak skal bli gjort gjeldende i EU. I Sveits gjør det doble flertallet seg gjeldende i folkeavstemninger ved at det kreves flertall både i folket og i et flertall av kantonene for at et forslag skal bli vedtatt.

Politiske_ord_og_uttrykk